Във връзка с постъпило уведомление с вх. № ОВОС-149/20.01.2022г. и становище на БД ИБР с изх. №ПУ-01-84(1)/21.02.2022г. за инвестиционно предложение (ИП): „Жилищно строителство“, в поземлен имот с идентификатор 03304.12.1 по кадастралната карта и кадастралните регистри на с. Белащица, местност „Текнето“, Община „Родопи“, Област Пловдив, с възложител: "ДЕЯ 11 2014" ЕООД и Г-Н М. ХАДЖИЕВ,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 С инвестиционното предложение се предвижда изграждане на жилищни сгради и изграждане на сондажни кладенци. Така заявеното ИП попада в обхвата на т. 10, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001033 „Брестовица“.

Копие на писмото е изпратено до Община Родопи и Кметство с. Белащица.

Отговорено от РИОСВ-Пловдив на 28.02.2022г.